પ્રધાનમંત્રી નરેન્દ્ર મોદીજીના શુભ જન્મદિને પોરબંદરમાં નરેન્દ્ર મોદી વિચારમંચ દ્વારા વર્લ્ડ રેકોર્ડ બનાવવામાં આવશે. નરેન્દ્ર મોદી વિચારમંચ પોરબંદર જિલ્લા સમિતિ દ્વારા પ્રધાનમંત્રી નરેન્દ્ર મોદીના જન્મદિવસની ભવ્ય ઉજવણીનું આયોજન કરવામાં આવ્યું છે. આ ઉજવણી અનુસંધાને જન્મદિનની પૂર્વ સંધ્યાએ 16 સપ્ટેમ્બર રવિવારે સાંજે પાંચ વાગ્યે ઓસીએનીક હોટેલના ગ્રાઉન્ડમાં, ચોપાટી ખાતે પ્લાસ્ટીક પેકેજીંગ બબલ પેપર પર માર્કર પેન દ્વારા નરેન્દ્ર મોદીનું 30 બાય 30 એમ 900 ચોરસ ફૂટનું પેઈન્ટીંગ મહાનુભાવોના વરદ હસ્તે પ્રદર્શિત કરવામાં આવશે. જેને વર્લ્ડ રેકોર્ડની 23 જેટલી કંપનીઓમાં નોમીનેશન કરવામાં આવેલ છે.